\*Adresa\*

Dupa studierea legii 223/2007, a legii 83/2015 si a Proiectului de Norme de aplicare aferente am constatat ca normele au OMIS sa trateze categoria foarte restransa (cca.15-20 de persoane) a Inginerilor de receptie si control definiti separat de Legea 223/2007 la art. 4, alin. e !

Propun ca normele sa tina seama si de urmatoarele idei :

1) Pentru cazul particular in care datorită evoluţiei tehnicii aeronautice nu mai este activa o intreaga categorie de personal aeronautic civil navigant profesionist, respectiv inginerii de recepţie şi control aeronave definiti de art.4, alin.e din Legea nr. 223/2007 , se va reveni, pentru cei deja pensionati pe baza legii 223/2007 la cuantumul initial al pensiei de serviciui.

2) In cazul particular al fostilor ingineri de receptie si control- care indeplinesc conditiile ... si care urmeaza sa se pensioneze, baza de calcul reprezinta media veniturilor totale brute realizate în ultimele 12 luni de activitate anterioare lunii în care a incetat calitatea de personal aeronautic civil navigant profesionist.

3) Sumele astfel obtinute se vor actualiza cu indicii de inflatie la zi.

\*Textul propunerii: \*

La art. 8, alin.1 dupa subpunctul b) se adauga :

b1) Pentru cazul particular in care datorită evoluţiei tehnicii aeronautice nu mai este activa o intreaga categorie de personal aeronautic civil navigant profesionist respectiv inginerii de recepţie şi control aeronave definiti de art.4, alin.e din Legea nr. 223/2007 , se va reveni pentru cei deja pensionati pe baza legii 223/2007 la cuantumul initial al pensiei de serviciui. Pentru cei care urmeaza sa se pensioneze, baza de calcul reprezinta media veniturilor totale brute realizate în ultimele 12 luni de activitate anterioare lunii în care a incetat calitatea de personal aeronautic civil navigant profesionist.

Sumele astfel obtinute se vor actualiza cu indicii de inflatie la zi.